2018. december 3-án bejelentették, hogy újra bejutott a Duna eurovíziós dalválasztó műsorába, A Dal 2019-be, "Az én apám" című dalával, melyet saját maga szerzett Caramellel közösen. A műsor magyarországi története során ő lett az első előadó, aki másodszor is meg tudta nyerni a válogatót, így ő képviselhette Magyarországot a 64. Eurovíziós Dalfesztiválon, Tel-Avivban, ahol azonban már nem sikerült még egyszer bejutnia a döntőbe. Jelenleg ő az utolsó előadó, aki Magyarország színeiben fellépett a dalfesztiválon, mivel Magyarország 2020-tól nem vesz részt a versenyben.